21.10.2022
ET
Euroopa Liidu Teataja
L 273/1
II (Muud kui seadusandlikud aktid)
RAHVUSVAHELISED LEPINGUD NÕUKOGU OTSUS (EL) 2022/1987, 13. oktoober 2022, ühelt poolt Euroopa Liidu ja selle liikmesriikide ning teiselt poolt Malaisia valitsuse vahelise partnerluse ja koostöö raamlepingu liidu nimel allkirjastamise kohta
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 209 koostoimes artikli 218 lõikega 5, võttes arvesse Euroopa Komisjoni ettepanekut ning arvestades järgmist: (1)
Nõukogu andis 2004. aasta 25. novembril komisjonile loa alustada Malaisiaga läbirääkimisi ühelt poolt Euroopa Liidu ja selle liikmesriikide ning teiselt poolt Malaisia valitsuse vahelise partnerluse ja koostöö raamlepingu (edaspidi „leping“) üle.
(2)
Läbirääkimised lepingu üle viidi edukalt lõpule ja leping parafeeriti 6. aprillil 2016 Putrajayas, Malaisias.
(3)
Läbirääkijad on kinnitanud ühist arusaama, et kooskõlas Malaisia föderaalse põhiseadusega kavatseb Malaisia valitsus allakirjutamisega siduda lepinguga kogu Malaisia.
(4)
Lepingu eesmärk on luua liidu ja Malaisia vahel tugevam partnerlus ning tihendada ja edendada koostööd vastastikust huvi pakkuvates küsimustes, sealhulgas inimõigused, massihävitusrelvade leviku tõkestamine, võitlus terrorismi vastu, võitlus korruptsiooni ja organiseeritud kuritegevuse vastu, kaubandus, ränne, keskkond, energeetika, kliimamuutused, transport, teadus ja tehnoloogia, tööhõive ja sotsiaalküsimused, haridus ja põllumajandus.
(5)
Lepingule tuleks seetõttu liidu nimel alla kirjutada, eeldusel et see hiljem sõlmitakse,
ON VASTU VÕTNUD KÄESOLEVA OTSUSE:
Artikkel 1 Ühelt poolt Euroopa Liidu ja selle liikmesriikide ning teiselt poolt Malaisia valitsuse vahelise partnerluse ja koostöö raamlepingu (edaspidi „leping“) liidu nimel allkirjastamiseks antakse luba, eeldusel et leping sõlmitakse (1).
(1) Lepingu tekst avaldatakse koos selle sõlmimise otsusega.